Source: http://valtos-alexandreia.blogspot.com/2014/07/blog-post_2656.html
Timestamp: 2017-10-17 16:49:00+00:00
Document Index: 4673334

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΜΕΣΩ ΔΙΑΔΙΚΤΥΟΥ Η ΑΝΑΝΕΩΣΗ ΤΗΣ ΚΑΡΤΑΣ ΑΝΕΡΓΙΑΣ - Valtos(i)
Home » ΔΙΑΦΟΡΑ » ΜΕΣΩ ΔΙΑΔΙΚΤΥΟΥ Η ΑΝΑΝΕΩΣΗ ΤΗΣ ΚΑΡΤΑΣ ΑΝΕΡΓΙΑΣ
ΜΕΣΩ ΔΙΑΔΙΚΤΥΟΥ Η ΑΝΑΝΕΩΣΗ ΤΗΣ ΚΑΡΤΑΣ ΑΝΕΡΓΙΑΣ
Written By VALTOS on Τρίτη, 8 Ιουλίου 2014 | 1:51 μ.μ.
Μέσω του διαδικτύου θα μπορούν σε λίγο διάστημα,οι άνεργοι εγγεγραμμένοι του ΟΑΕΔ να κάνουν την ανανεώση της κάρτας ανεργίας τους . Το μέτρο αφορά 800.000 ανέργους , είτε λαμβάνουν επίδομα ανεργίας, είτε όχι, ενώ η ρύθμιση είχε ξαναέρθει στην βουλή αλλά λόγω αντιδράσεων για άλλες διατάξεις είχε αποσυρθεί για να ξανακατατεθεί το επόμενο διάστημα.
Η σχετική νομοθετική ρύθμιση θα πάει σύντομα στην βουλή από το υπουργείο Εργασίας, με τροπολογία του υπουργού Γιάννη Βρούτση.όπως προαναφέραμε η ρύθμιση για την ανανέωση της κάρτας ανεργίας είχε κατατεθεί στην βουλή αλλά αποσύρθηκε. Η ρύθμιση θα προβλέπει τη διασύνδεση των συστημάτων του Οργανισμού Απασχόλησης με το πληροφοριακό συστήματος «Εργάνη» του υπουργείου Εργασίας, σύστημα το οποίο επιτρέπει την αξιόπιστη ηλεκτρονική καταγραφή των ροών της μισθωτής εργασίας και συνεπώς την άμεση ενημέρωση του ΟΑΕΔ για κάθε μεταβολή της εργασιακής κατάστασης των εγγεγραμμένων ανέργων του Οργανισμού. Έτσι, δεν απαιτείται πλέον η αυτοπρόσωπη παρουσία στις υπηρεσίες του ΟΑΕΔ και προσκόμιση δικαιολογητικών.
«Η προτεινόμενη διάταξη αποτελεί ένα ακόμη βήμα οργανωτικού εκσυγχρονισμού, διαφάνειας και αποτελεσματικότητας στη νέα ψηφιακή εποχή για το υπουργείο Εργασίας και τους εποπτευόμενους» είχε αναφέρει με δήλωσή του ο υπουργός Εργασίας κ Βρούτσης και είχε προσθέσει ότι τα οφέλη που προκύπτουν για όλους τους δικαιούχους του ΟΑΕΔ και ιδιαίτερα τους εγγεγραμμένους στα μητρώα ανέργων του Οργανισμού, είναι άμεσα και απτά, εφόσον καταργούνται οι ουρές και η ταλαιπωρία. Ταυτόχρονα όμως, περιορίζεται η γραφειοκρατία, ενισχύεται η διαφάνεια και η παρέμβαση του ΟΑΕΔ στην αγορά εργασίας, και διασφαλίζεται το δημόσιο συμφέρον».
Η αξιοποίηση του διαδικτύου για τις υπηρεσίες του ΟΑΕΔ που κατέστη τεχνικά εφικτή, έπειτα από πολύμηνη εργασία με την επίβλεψη του διοικητή του Οργανισμού, Θεόδωρου Αμπατζόγλου, αναμένεται να επιτύχει τη μείωση των επισκέψεων των ανέργων και άλλων συναλλασσόμενων με τον ΟΑΕΔ, σε αριθμό μέχρι και 4.250.000 ετησίως. Σύμφωνα με το υπουργείο Εργασίας, ο νέος τρόπος συναλλαγής των δικαιούχων με τον ΟΑΕΔ απελευθερώνει περίπου 800 εργασιακούς συμβούλους και 1.200 διοικητικούς υπαλλήλους, οι οποίοι θα αξιοποιηθούν στην εξατομικευμένη προσέγγιση των ανέργων με προσωπικές συνεντεύξεις και τη σύνταξη Ατομικού Σχεδίου Δράσης, ώστε να γίνουν αποτελεσματικότερες οι υπηρεσίες, που παρέχει ο Οργανισμός προς τους ανέργους.
Αναρτήθηκε από VALTOS στις 1:51 μ.μ.